Nemes Tihamér (Budapest, 1895. április 29. – Budapest, 1960. március 30.) feltaláló, gépészmérnök, MTA doktora, villamosmérnök, a műszaki tudományok doktora, a kibernetika egyik hazai úttörője.

Nemes Tihamér élete

Szülei Nemes Mihály és Auguszt Mária voltak. Oklevelét 1917-ben Budapesten szerezte a Műegyetemen. Rövid ideig dolgozott a Lloyd repülőgépgyárnál. 1921-től a Telefonhírmondóhoz került, majd annak főmérnökének nevezték ki. 30 éves korában az Elektromos és Finommechanikai Rt. igazgatójává léphetett elő. 1929-től a Posta Kísérleti Állomásán dolgozott. Az 1930-as évek közepétől megkezdte a televíziózás elméleti és gyakorlati tanulmányozását. Részt vett az első hazai kísérletekben. 1938-ban szabadalmi bejelentést tett színes televízió megvalósítására. 1950-ben a Távközlési Kutató Intézet tudományos munkatársa.

Érdeklődési körébe tartoztak az: elektrotechnika, logika, szimuláció, modellezés, de leginkább a logikai gép. Nemes Tihamér sakkozó- és sakkfeladványokat megoldó gépei is elsősorban az emberi gondolkozás modellezésére szolgáltak. Számtalan televíziós szabadalma szimulálta az emberi szem funkcióit. Postamérnökként egyike volt azoknak, akik a magyar televíziózást megteremtették. 1953-ban készítette az első magyar kísérleti tv-adó berendezést.

1926. március 18-án Budapesten, a Józsefvárosban házasságot kötött Ruser Margittal, Ruser Henrik Emil és Sillye Etelka lányával.

A hazai kibernetika egyik úttörőjének tartjuk.

Nemes Tihamér munkássága

Nemes Tihamér találmányai, kutatásai az emberi gondolkodás és az emberi cselekvés megismerését célozzák. Sajátos szemszögből, a mérnöki módszerek segítségével közelíti meg a témát, erre mutatnak az általa szerkesztett gépek, eszközök. A színes televízióra vonatkozó szabadalmával az emberi látást modellezte. Az ember és a gép közös tulajdonságait vizsgáló kutatásainak eredménye a beszédírógép (1935), a járógép (1944) és a sakkozógép (1949). Egyik legfontosabb eredménye az általa kidolgozott logikai gép, amellyel az ok-okozati kapcsolatok automatikus felismerését modellezte.

Rövid ideig dolgozott a Lloyd repülőgépgyárnál. 1921-től a Telefonhírmondóhoz került, majd annak főmérnökévé nevezték ki. 30 éves korában az Elektromos és Finommechanikai Rt. igazgatójává lépett elő. 1929-től a Posta Kísérleti Állomáson dolgozott.

Az 1930-as évek közepétől megkezdte a televíziózás elméleti és gyakorlati tanulmányozását. Részt vett az első hazai kísérletekben. 1938-ban szabadalmi bejelentést tett színes televízió megvalósítására.

1950-ben a Távközlési Kutató Intézet tudományos munkatársa lett. Érdeklődési körébe tartozott az elektrotechnika, logika, szimuláció, modellezés, de leginkább a logikai gép. Nemes Tihamér sakkozó- és sakkfeladványokat megoldó gépei is elsősorban az emberi gondolkozás modellezésére szolgáltak. Számtalan televíziós szabadalma szimulálta az emberi szem funkcióit.

Postamérnökként egyike a magyar televíziózás megteremtőinek. 1953-ban készítetette az első magyar kísérleti tv-adó berendezést.

Műve

Nemes Tihamér mélyen érdeklődött a számítástechnika iránt: „Kibernetikai gépek” című könyvében külön fejezetet szentel a számítógépeknek. Munkái alapján joggal nevezhetjük őt nemcsak a kibernetika, hanem a magyar számítástechnika egyik jeles úttörőjének is.

A „Kibernetikai gépek” című könyve 1962-ben, két évvel halála után jelent meg. A könyv anyagát Nemes Tihamér barátai szedték össze, a mérnök jegyzeteiből. Így szerettek volna adózni a „meg nem értett” magyar feltaláló emlékének. A könyv a maga korában meghatározó mű lett, 17 nyelvre fordították le.

Neve szinte valamennyi számítástechnikát tanuló diák előtt ismert: az ő nevét viseli a hagyományosan évente megrendezésre kerülő egyik országos középiskolai számítástechnikai tanulmányi verseny két kategóriában. Ezen kívül vajon tudjuk, hogy a kora géniusza és polihisztora volt?

Nemes Tihamér Budapesten született 1895. április 29-én. Magát gépészmérnöknek vallotta. Műszaki tudományok doktorává avatták 1957-ben. Sokan feltalálónak, mások a kibernetika egyik hazai úttörőjének, rendszerezőjének tartják. A neuron hálózatok, műállatok, játszógépek, a műsúrlódás, a műfigyelem, az alkotógépek, a műöntudat kutatója volt, ami jelzi, hogy emberivé kívánta tenni a mechanikus szerkezeteket, hogy azokat az emberek emberi módon használhassák.